Uuele ringile: kohus hakkab turvakodus ootava poisi saatust otsast peale vaagima
#000003
Nelja-aastane Martin (nimi muudetud) on turvakodus elanud juba üle aasta, ehkki tal on olemas tädi pere, kes soovib talle kodu pakkuda. Nüüd asub kohus juhtumit otsast peale läbi vaatama ja seisukohta kujundama. Autor/allikas: Erakogu
#000004
Martini tädi pere, kelle seisukohad jäid kohtus esimesel ringil arvesse võtmata, esitas reedel Harju maakohtusse uue avalduse, et nad määrataks oma vanemliku hoolitsuseta õepoja eestkostjaks. Muuhulgas taotleb perekond ka esialgset õiguskaitset nende ajutiseks eestkostjaks määramiseks, mille rahuldamise korral saaks Martin kohtuvaidluse ajaks tädi perre elama asuda.
#000006
Kohus võttis avalduse koheselt menetlusse, esialgse õiguskaitse asjas on osapooltel aega kümme päeva oma seisukohtade esitamiseks, misjärel kohtunik saab langetada otsuse.
#000007
Asja vaatavad läbi uued kohtunikud ning tõenäoliselt määratakse lapsele ka uus advokaat.
#000008
Perekonna jurist on asjade kiire käiguga rahul. "Uus menetlus on püsti pandud ja oleme saavutanud olukorra, mida oleme algusest peale saavutada tahtnud - et asi oleks uuesti läbi vaadatud ja kõik osapooled saaksid esitada võrdselt oma tõendid, arvamused jms, et kohus saaks teha objektiivse otsuse eestkoste osas," ütles perekonna kaitsja Katrin Kiisk ERR-ile. "Meie taotlus võeti menetlusse kolme tunniga."
#000009
"Esitasime ka esialgse õiguskaitse taotluse, kuhu kohus on kaasanud perekonna elukohajärgse vallvalitsuse ehk Rapla lastekaitse ja Mustamäe linnaosavalitsuse lastekaitse ning lapsele määratava uue advokaadi, et anda seisukoht menetluse ajaks, mida selle asjaga teha. Meil on lootus, et laps võib veel lähiajal jõuda tagasi pere keskele, kui kohus näeb asjaolusid nii," selgitas Kiisk.
#000010
Esialgse õiguskaitse taotluse otsus võib juristi hinnangul tulla umbes kahe nädalaga.
#000011
Selle aja jooksul peavad lastekaitsjad kujundama ja esitama kohtule seisukoha Martini tädi Marioni pere sobivuse kohta, milleks nad eeldatavasti külastavad perekonna kodu.
#000012
Samas alles mõned päevad tagasi saatis Mustamäe linnaosa lastekaitsetalituse juht tädi perele vastuse, et ei pea vajalikuks perekonna elutingimustega tutvuma tulema, kuivõrd kaks omavalitsust on seda juba teinud ja olud laste kasvatamiseks heaks kiitnud. Uue menetluse sees aga võib Mustamäe lastekaitsespetsialist siiski käigu ette võtta.
#000013
Ka lapsele määratav advokaat peab oma seisukoha kujundama, kuid seadus ei ütle, kuidas ta seda tegema peaks.
#000014
Ajutise õiguskaitse menetlust juhib üks kohtunik, sellele järgnevat tavamenetlust teine. Ajutise eestkoste otsus ei ole seotud üldmenetluse hilisema kulu või tulemusega.
#000015
ERR kirjutas juunikuus Martinist, kes on elanud kolmes erinevas turvakodus alates möödunud aasta juunikuust, kuni kohtus käis tema vanematelt hooldusõiguse äravõtmine ning tädi eestkostetaotluse arutamine. Tallinna linn, kes ei pooldanud lapse tädi perekonda eestkostjatena, on poissi hoidnud kogu selle aja turvakodudes ning asus lapsele sel suvel aktiivselt hooldusperet otsima.
#000016
Kuna tädil puudus eelmises kohtuasjas seaduslik õigus seda edasi kaevata, kuivõrd ta polnud poisi otsene üleneja (ema või vanaema), jätsid kõrgema astme kohtud ta kaebuse maakohtu otsuse peale ta eestkostest ilma jätta läbi vaatamata. Seetõttu läks perekond nüüd kohtus uuele ringile.
#000017
"Mis iganes otsus kohtust tuleb, aga lõpuks ometi saavutame vähemalt ärakuulamise. Nüüd arutame lugu spetsialistide ringis, mitte nii, et üks osapool ütleb, kas pere sobib või ei sobi ja kohus teeb siis oma lahendi. Tunnen, et pärast kuut kuud peaga vastu seina jooksmist on asi lõpuks hakanud vilja kandma," rõõmustas kaitsja.
#000018
Omavalitsuste sotsiaaltöötajad tahavad keelata lastekaitsejuhtumite avaliku käsitluse
#000019
Paldiski värbas väikese Martini juhtumiga töö kaotanud lastekaitsja: rohkem kandidaate polnud
#000020
Väikese Martini juhtumi tõttu lastekaitsetöölt kõrvaldatud ametnik on samal leival tagasi
#000021
Turvakodus elanud Martini tädi: ainus, mis tuletab meelde, et võitlus on läbi, on poiss ise
#000022
Reformi fraktsioon nõuab lonkava lastekaitse tõttu Tallinna abilinnapeade lahkumist
#000023
Sotsiaalkindlustusamet võttis Mustamäe lastekaitsjate tegevuse luubi alla
#000024
Turvakodus elanud väike Martin jäi kohtuotsusel tädi perre, lapsendamisest lahutas vaid mõni tund
#000025
Turvakodust pääsenud poiss saab kohtu loal jääda oma tädi perekonda
#000027
Üle aasta turvakodus elanud poiss pääses ajutiselt oma tädi juurde
#000028
Maj-Annika Tammisto: kellele teatada omavalitsuse poolt hooletusse jäetud lapsest?
#000029
Riigikogu sotsiaalkomisjon võtab laste turvakodudes hoidmise luubi alla
#000030
Hooldusperesid nõustav MTÜ kutsub üles boikotile ja algatas toetuskampaania
#000031
Tagasi lükatud: riigikohus turvakodus otsust ootava poisi juhtumit ei aruta
#000032
Aasta turvakodus olnud poiss solgutati kolmandasse turvakodusse
#000033
Linn on aasta turvakodus elanud poisile leidmas hooldusperet
#000034
Poisi aasta turvakodus jätkub: minister päris Tallinna lastekaitsjatelt aru
#000035
Enamikule lastekodulastele uut perekonda ei otsita
#000036
Seaduse järgi ei tohiks laps olla turvakodus üle 72 tunni
#000037
Õiguskantsler: turvakodus viibimise aeg peaks olema võimalikult lühike
#000038
Ministeerium: lasterikkus ei saa olla eestkostest keeldumise põhjenduseks
#000039
Aasta turvakodus: omavalitsus ei soostu pisipoissi sugulaste kasvatada andma
#000040
Arsenal sai hooaja teise kaotuse
#000043
Sõja: 346. päev: Zelenski sõnul muutub olukord rindel raskemaks
#000047
USA tulistas oma õhuruumis hulkuva Hiina õhupalli alla
#000048
IPC president ERR-ile: Eesti parasporti võib ees oodata tubli kasv
#000049
Teadlase koduvisiit: Grete Arro usub, et targad lapsed kasvavad hinneteta
#000055
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000057
Otse kell 18: konkursi "Teadus 3 minutiga" finaal
#000063
Maiduk avaldas koos Gogdogiga videosingli "Tänavate kuningad"
#000068
Mehis Heinsaart üllatas Tammsaare preemia võit
#000071
Siberis sündinud laste MTÜ plaanib raamatu välja anda
#000073